Ukážka z elektronickej knihy

© Spolok svätého Vojtecha – Vojtech, spol. s r. o.,

Trnava 2023

ISBN 978-80-8161-607-5

Úvod

Príchodom Adventného obdobia, ktoré vedie k vianočným sviatkom, sa vždy podarí prerušiť nepokoj našich všedných dní a vytvoriť ostrovčeky túžby, ticha a vnútorného hĺbania, priniesť svetlo uprostred tmy. Tak ako anjeli ohlasovali pastierom pokoj na zemi, aj my by sme mali byť schopní prežívať túto radostnú zvesť.

Každá rodina má svoje vlastné vianočné rituály. Aj mladé rodiny si spomínajú na to, ako to „kedysi“ bolo doma. Spev k týmto rituálom patrí rovnako ako špecifické jedlo alebo spôsob ozdobovania stromčeka a stavania jasličiek. Zjavne existuje potreba sláviť Vianoce nielen ako nejakú krátku udalosť, ale predovšetkým ako sviatok poznačený určitými formami, ktoré nás spájajú s našimi predchodcami. Rituály a pevné zvyky dodávajú istotu a trvácnosť. Všetci patríme do dlhej reťaze formovanej našimi predkami, ktorí radostne slávili Vianoce. Svojimi rituálmi chceme mať účasť predovšetkým aj na ich viere. Chceme byť rovnako uchvátení tajomstvom skutočnosti, že „Boh sa stal človekom“. Ich viera má posilniť našu vieru, pričom chceme zakúsiť vlastnú identitu.

Napomôcť k tomu by nám mohli aj nasledujúce príbehy z rôznych kútov sveta. Populárny autor a kňaz Bruno Ferrero totiž hovorí, že práve príbehmi sa učíme spoznávať hlboké tajomstvá našej viery i života. On sám uvádza nasledujúcu epizódu: „Majstra sa ktosi z jeho žiakov opýtal, odkiaľ všetky tie príbehy berie. Odpoveď znela: ‚Od Boha. Keď z teba Boh chce urobiť lekára, pošle ti pacientov. Keď chce z teba urobiť učiteľa, pošle ti žiakov. A keď ti predurčil stať sa majstrom, pošle ti príbehy.‘“

Aj tieto krátke príbehy prijmime ako dar. Dovoľme, aby sa v našej duši pomaly rozpustili ako cukor v káve. Buďme vďační, ak na chvíľu osladia náš život.

K tomu by vás, milí čitatelia, chceli srdečne pozvať aj texty v tejto knižočke. S nimi premieňajme svoj čas, spájajme sa s prameňom radosti v spomienke na radostiplný príbeh, ktorý sa začal narodením Krista.

zostavovateľ

Koniec ukážky